राइमा ने मंगलवार की दोपहर इस फ़िल्म का डीवीडी लांच भी किया. इस फ़िल्म में काम करने के अनुभव के बारे में वो कहती हैं, " द जैपनीज़ वाइफ़ में काम करने का अनुभव बड़ा मज़ेदार रहा क्योंकि इस फ़िल्म की कहानी बहुत ही शानदार है. इसमें मेरे साथ राहुल बोस भी थे जो कि एक उम्दा कलाकार हैं. इसके अलावा फ़िल्म की निर्देशक अपर्णा सेन एक जानी मानी निर्देशक हैं." 'द जैपनीज़ वाइफ़' में राइमा ने एक विधवा मां की चुनौतीपूर्ण भूमिका निभाई है.